Αυτό το λήμμα αφορά τη σειρά κινουμένων σχεδίων.  Για το franchise, δείτε: Άβαταρ: Ο Τελευταίος Ανεμοδαμαστής (franchise).  Για άλλες χρήσεις, δείτε: Άβαταρ: Ο Τελευταίος Ανεμοδαμαστής (αποσαφήνιση).  
Το ***Άβαταρ: Ο Τελευταίος Ανεμοδαμαστής*** (αγγ. *Avatar: The Last Airbender*) γνωστό και ως ***Άβαταρ: Ο Τελευταίος Μαχητής του Ανέμου*** και ***Άβαταρ: Ο Θρύλος του Άανγκ*** (αγγ. *Avatar: The Legend of Aang*) είναι αμερικάνικη τηλεοπτική σειρά κινουμένων σχεδίων. Η σειρά έγινε γνωστή μέσα από το τηλεοπτικό κανάλι Nickelodeon και πολλές κριτικές αναφέρουν ότι είναι ίσως και μια από τις καλύτερες σειρές κινουμένων σχεδίων όλων των εποχών. 

Η πρώτη προβολή της σειράς στην Αμερική έγινε από τα κανάλια Nickelodeon και Nicktoons Network από το 2005 έως το 2008. Στην Κύπρο προβλήθηκε για πρώτη φορά από το Alfa TV, και αργότερα στην Ελλάδα από το Nickelodeon στις 4 Οκτωβρίου του 2010. Δημιουργοί και σκηνοθέτες της σειράς είναι ο Μάικλ Ντάντε ΝτιΜάρτινο και ο Μπράιαν Κονιέτζκο, οι οποίοι συνεργάστηκαν και με τον Άαρον Έχασζ.

Η σειρά επεκτάθηκε στο ομώνυμο franchise, το οποίο περιλαμβάνει μια σειρά κόμικς που συνεχίζεται μέχρι και σήμερα, μια σειρά μυθιστορημάτων πρίκουελ, μια σειρά κινουμένων σχεδίων σίκουελ, μια κινηματογραφική προσαρμογή ζωντανής δράσης και μια τηλεοπτική προσαρμογή ζωντανής δράσης.

Παραγωγή
--------

Μάικ Τάντε ΝτιΜάρτινο, ένας από τους δημιουργούς της σειράς
Δημιουργοί της σειράς είναι ο Μάικλ Ντάντε ΝτιΜάρτινο και ο Μπράιαν Κονιέτζκο. Τα επεισόδια γυρίστηκαν στα στούντιο του τηλεοπτικού καναλιού Nickelodeon στο Μπούρμπανκ της Καλιφόρνιας, σε συνεργασία με την ιαπωνική εταιρεία DR Movie. Ο Μάικλ Ντάντε ΝτιΜάρτινο, άρχισε να σκέφτεται για τη δημιουργία της σειράς το φθινόπωρο του 2001, όταν είχε στα χέρια του ένα πίνακα ενός γέρου, τον οποίο μεταμόρφωσε σε παιδί, ενώ ο Κονιέτζκο είχε σχεδιάσει ένα ιπτάμενο βίσωνα και τον έδειξε στον ΝτιΜάρτινο. Ο ΝτιΜάρτινο, εκείνη την εποχή ασχολούνταν με την ιστορία του Νότιου Πόλου, Δύο εβδομάδες αργότερα, ο Μάικλ και ο Μπράιαν κατάφεραν να προωθήσουν την ιδέα στο τηλεοπτικό κανάλι Nickelodeon και να τους πείσουν να γυρίσουν τη σειρά.

Τα διάφορα επεισόδια της σειράς διεξάγονται σε μια αλληγορική σύμμεικτη παραγωγή (παρουσία) της μεταξύ των αρχαίων φιλοσοφικών εννοιών των κυρίων στοιχείων (δυνάμεων) της φύσης (νερού, γης, φωτιάς, αέρα) που βρίσκονται σε συνεχή πάλη επικυριαρχίας, με υπερήρωες μέσα από τον κόσμο των πολεμικών τεχνών του ασιατικού πολιτισμού. Στην παραγωγή αυτή εμφανίζονται στοιχεία του ανατολικό-ασιατικού, του νότιο-ασιατικού και του δυτικού πολιτισμού, γεγονός που κατατάσσει τη σειρά στην κατηγορία των παραδοσιακών αμερικανικών κινουμένων σχεδίων.

Η ιστορία αφηγείται τις περιπέτειες του δωδεκάχρονου Άανγκ (κύριος πρωταγωνιστής) και των φίλων του. Ο Άανγκ πρέπει να σώσει τον κόσμο, και για να το πετύχει αυτό, πρέπει να πολεμήσει και να νικήσει τον Άρχοντα της Φωτιάς Οζάι, σταματώντας έτσι τον 100νταετή πόλεμο, ο οποίος ξεκίνησε 100 χρόνια πριν, από το Έθνος της Φωτιάς.

Η πρεμιέρα του πρώτου επεισοδίου της σειράς έγινε στις 21 Φεβρουαρίου 2005, ενώ στις 19 Ιουλίου 2008, η σειρά τελείωσε με ένα δίωρο φιλμ (58ο-61ο επεισόδιο, δηλ. 18-21 του τρίτου και τελευταίου κύκλου της σειράς). Σήμερα η σειρά πωλείται σε DVD, στα ηλεκτρονικά καταστήματα iTunes Store και Xbox Live Marketplace, καθώς και στην ιστοσελίδα της Nickelodeon. Η σειρά είχε την ίδια επιτυχία, τόσο στους θεατές, όσο και από τους κριτικούς, αφού το παρακολούθησαν 5,6 εκατομμύρια τηλεθεατές και έλαβε καλή θέση στη βαθμολογία του Nicktoons.

Το *Άβαταρ: Ο Τελευταίος Ανεμοδαμαστής* ήταν υποψήφιο και έλαβε τα βραβεία Annual Annie Awards, Genesis Awards, καθώς επίσης και το κύριο βραβείο Emmy. Η επιτυχία του πρώτου κύκλου ώθησε την Nickelodeon να αρχίσει τη δημιουργία δεύτερου και του τρίτου κύκλου. Στις 1 Ιουλίου 2010, προβλήθηκε στους κινηματογράφους η ταινία *The Last Airbender*, η οποία προοριζόταν να είναι το πρώτο μέρος μιας τριλογίας βασισμένης σε αυτή τη σειρά, αλλά λόγω της αρνητικής ανταπόκρισης του κοινού δε συνεχίστηκε. Στη διαφημιστική καμπάνια της ταινίας συμπεριλαμβάνονται τα παρακάτω παιχνίδια:

* Action figure
* Avatar: The Last Airbender Trading Card Game
* Avatar: The Last Airbender (βασισμένο στον πρώτο κύκλο της σειράς)
* Avatar: The Last Airbender – The Burning Earth (βασισμένο στον δεύτερο κύκλο της σειράς)
* Avatar: The Last Airbender – Into the Inferno (βασισμένο στον τρίτο κύκλο της σειράς)

Σενάριο
-------

Κύριο λήμμα: Κατάλογος επεισοδίων του Άβαταρ: Ο Τελευταίος Ανεμοδαμαστής

| Βιβλίο | Κεφάλαια | Στην τηλεόραση | Ως DVD |
| --- | --- | --- | --- |
| Πρεμιέρα | Τέλος | Περιοχή 1
(ΗΠΑ) | Περιοχή 2
(Ευρώπη) | Περιοχή 4
(Αυστραλία) |
| **1** | **Νερό** | 20 | 21 Φεβρουαρίου 2005 | 2 Δεκεμβρίου 2005 | 19 Σεπτεμβρίου 2006 | 26 Ιανουαρίου 2009 | 4 Ιουνίου 2009 |
| **2** | **Γη** | 20 | 17 Μαρτίου 2006 | 1 Δεκεμβρίου 2006 | 11 Σεπτεμβρίου 2007 | 20 Ιουλίου 2009 | 9 Σεπτεμβρίου 2010 |
| **3** | **Φωτιά** | 21 | 21 Σεπτεμβρίου 2007 | 19 Ιουλίου 2008 | 16 Σεπτεμβρίου 2008 | 1 Φεβρουαρίου 2010 | ? |

Η ιστορία του *Άβαταρ: Ο Τελευταίος Ανεμοδαμαστής* διεξάγεται σε ένα φανταστικό κόσμο, ο οποίος αποτελεί σπίτι για ανθρώπους, ζώα και παράξενα πνεύματα. Ο ανθρώπινος πολιτισμός χωρίζεται σε 4 φυλές: της Φυλές του Νερού (Βόρειος & Νότιος Πόλος), το Βασίλειο της Γης, τα Έθνη της Φωτιάς και τους Νομάδες του Αέρα. Οι κάτοικοι του κάθε λαού δαμάζουν ένα από τα 4 στοιχεία, από το οποίο ο λαός παίρνει το όνομα του, και στο οποίο βασίζεται ο πολιτισμός του. Οι άνθρωποι που κατέχουν ένα από τα 4 στοιχεία της φύσης λέγονται (στοιχείο του καθενός) δαμαστές, μαχητές ή κάμπτες (αγγ. *benders*). Όλα τα δαμάσματα της ιστορίας βασίζονται σε πραγματικές ασιατικές πολεμικές τέχνες: το νεροδάμασμα βασίζεται στο Τάι Τσι Τσουάν, το γαιοδάμασμα βασίζεται, κατά την πλειονότητα, στο Χουνγκ Γκαρ, το φωτοδάμασμα βασίζεται στη πολεμική τέχνη του Μοναστηριού του Σαολίν, και το ανεμοδάμασμα βασίζεται στο Μπαγκουαζάνγκ. Ο κάθε μαχητής, σύμφωνα με την ιστορία, γίνεται πιο δυνατός σε μια εποχή: οι νεροδαμασές τον χειμώνα, οι γειοδαμαστές την άνοιξη, οι φωτοδαμαστές το καλοκαίρι και οι ανεμοδαμαστές το φθινόπωρο.

Ο μοναδικός άνθρωπος που μπορεί να δαμάσει και τα 4 στοιχεία της φύσης είναι ο Άβαταρ, ο οποίος είναι και η γέφυρα μεταξύ του κόσμου των θνητών και του Κόσμου των Πνευμάτων, ο οποίος υπάρχει παράλληλα με αυτό των θνητών, και στον οποίο κατοικούν τα πνεύματα. Τα πνεύματα κατέχουν μια άγνωστη στους ανθρώπους μαγεία, τη μαγεία των πνευμάτων. Όταν ο Άβαταρ πεθαίνει, η ψυχή του ενσωματώνεται στο σώμα ενός δαμαστή, ο οποίος κατάγεται από τον επόμενο, κατά τον κύκλο του Άβαταρ, λαό. Ο κύκλος του Άβαταρ έχει την ακόλουθη σειρά: Νερό, Γη, Φωτιά και Αέρας. Ο Άανγκ, ο κύριος ήρωας της ιστορίας, είναι ανεμοδαμαστής και πρέπει να δαμάσει (σε χρονολογική σειρά) το νερό, τη γη και τη φωτιά. Για να δαμάσει τα στοιχεία, ο Άβαταρ χρειάζεται πολλά χρόνια προπόνησης. Ο Άανγκ όμως, πρέπει να δαμάσει τα υπόλοιπα στοιχεία της φύσης πριν τον ερχομό του Κομήτη του Σόζιν. Η μοναδική δυσκολία για τον Άανγκ αποτελεί η εκπαίδευση στο γαιοδάμασμα, καθώς η γη αποτελεί αντίθετο στοιχείο του αέρα.

Ο Άβαταρ κατέχει μια απίστευτη δύναμη όταν εισχωρεί στην Κατάσταση του Άβαταρ (αγγ. Avatar State). Κατά τη διάρκεια αυτής της κατάστασης, ο Άβαταρ κατέχει τη δύναμη και τη σοφία όλων των προηγούμενων ενσωματώσεων, και έχει τη δυνατότητα να ζητήσει βοήθεια από τα πνεύματα, σε περίπτωση πού βρίσκεται σε κίνδυνο. Εκτός από το ότι ο Άβαταρ γίνεται πιο δυνατός από ποτέ, όταν εισχωρεί σε αυτή την κατάσταση, γίνεται και πιο τρωτός, καθώς αν σκοτωθεί στην κατάσταση του Άβαταρ δεν μπορεί να ξαναγεννηθεί σε άλλο σώμα.

### Βιβλίο 1: Νερό

Κύριο λήμμα: Άβαταρ: Ο Τελευταίος Ανεμοδαμαστής - Βιβλίο 1: Νερό
Εκατό χρόνια πριν την αρχή της ιστορίας, ο Άανγκ, ένας δωδεκάχρονος ανεμοδαμαστής, και κύριος πρωταγωνιστής της ιστορίας, μαθαίνει πως είναι η νέα ενσάρκωση του Άβαταρ. Αυτό τον τρομάζει, για αυτό και μια μέρα, κλέβει τον ιπτάμενο του βίσονα, Άππα, και εξαφανίζεται. Όμως, εξαιτίας της καταιγίδας, πέφτει στη θάλασσα και για να σωθεί μπαίνει ενστικτωδώς στην Κατάσταση του Άβαταρ και δημιουργεί ένα παγόβουνο, στον οποίο θα βρίσκεται μαζί με τον Άππα σε στάση για 100 χρόνια. Μετά την εξαφάνιση του, ο τότε Άρχοντας της Φωτιάς, Σόζιν, πρώην φίλος του Ρόκου, προηγούμενης ενσάρκωσης του Άβαταρ, ξεκινά τον πόλεμο, χάρη στην ενέργεια που έδωσε στους φωτοδαμαστές ο κομήτης, ο οποίος αργότερα έλαβε το όνομα του. Ο πρώτος λαός που δέχθηκε επίθεση ήταν οι Νομάδες του Αέρα, μιας και όλοι ήξεραν πώς ο επόμενος Άβαταρ πρέπει να κατάγεται από εκεί. Η επίθεση είχε ως αποτέλεσμα το θάνατο όλων, με εξαίρεση τον Άανγκ, ανεμοδαμαστών.

Στην αρχή της ιστορίας, η Ταμάρα, η μοναδική νεροδαμάστρια του Νότιου Πόλου, και ο αδερφός της, Σόκκα, ανακαλύπτουν το παγόβουνο, στο οποίο βρίσκεται ο Άανγκ. Ο Άανγκ μαθαίνει για τον πόλεμο, ο οποίος άρχισε αμέσως μετά την εξαφάνιση του, καθώς και για την καταστροφή των Νομάδων του Αέρα. Τα παιδιά αρχίζουν το ταξίδι πρός τη Βόρεια Φυλή του Νερού για να βρουν ένα δάσκαλο νεροδαμάσματος για τον Άανγκ και την Ταμάρα. Τους κυνηγά ο Ζούκο, ο εξόριστος πρίγκιπας του Έθνους της Φωτιάς, ο οποίος πρέπει να πιάσει τον Άανγκ για να ξανακερδίσει τον θρόνο και να αποκαταστήσει την τιμή του. Ο Οζάι, πατέρας του Ζούκο, του έκαψε το αριστερό μάτι, εξηγώντας στον Ζούκο πως έπρεπε να μάθει να πειθαρχεί. Καθώς φτάνουν στη Βόρεια Φυλή του Νερού, αρχίζει μια πολιορκία από τον στόλο του Έθνους της Φωτιάς, με αρχηγό τον ναύαρχο Ζάο. Η πολιορκία τελειώνει με αποτυχία και ο Ζάο πεθαίνει.

### Βιβλίο 2: Γη

Κύριο λήμμα: Άβαταρ: Ο Τελευταίος Ανεμοδαμαστής - Βιβλίο 2: Γη
Αφού φεύγουν από τη Βόρεια Φυλή του Νερού, ο Άανγκ ψάχνει έναν δάσκαλο γαιοδαμάσματος, και την ίδια ώρα συνεχίζει την εκπαίδευση του στο νεροδάμασμα, με δασκάλα την Ταμάρα. Ο Άανγκ βρίσκει την Τοφ, ένα τυφλό κορίτσι, το οποίο όμως έχει ιδιαίτερες ικανότητες στο γαιοδάμασμα, και αυτή δέχεται να γίνει η δασκάλα του Άανγκ. Εμφανίζεται νέος εχθρός για τον Άανγκ και τους φίλους του, η Αζούλα, πριγκίπισσα του Έθνους της Φωτιάς και αδερφή του Ζούκο. Αυτή, και οι φίλες της, Μέι και Τάι Λι κυνηγούν τον Άανγκ. Την ίδια ώρα, ο Ζούκο και ο Άιροχ ταξιδεύουν ως πρόσφυγες στο Βασίλειο της Γης και φτάνουν στην Μπα-Σινγκ-Σε. Στη μέση του δεύτερου κύκλου, ο Άππα θα αιχμαλωτιστεί από κάποιους νομάδες της ερήμου Σι Βόνγκ, καθώς ο Άανγκ βρίσκεται στην υπόγεια βιβλιοθήκη του Ουαν-Σιν-Τόνγκ. Στη βιβλιοθήκη ο Σόκκα ανακαλύπτει πως οι φωτοδαμαστές θα χάσουν τελείως τη δύναμη τους κατά τη διάρκεια της εκλείψεως. Κατευθύνονται στην Μπα-Σινγκ-Σε, για να το ανακοινώσουν στον βασιλιά της πόλης. Προσπαθούν να του πουν για τον πόλεμο, αλλά τους ενοχλεί ο Λονγκ Φενκ, αρχηγός των Ντάι Λι και πρόεδρος του Υπουργείου Κουλτούρας της πόλης, ο οποίος απαγόρευσε να γίνεται λόγος για τον πόλεμο, εξηγώντας πως αυτό θα καταστρέψει την ηρεμία στην πόλη. Ο Ζούκο απελευθερώνει τον Άππα, καθώς αυτός βρίσκεται φυλακισμένος στην υπόγεια φυλακή των Ντάι Λι, και, λόγω της αντίθεσης της πράξης του αυτής απέναντι στην προσωπικότητα και τις εμπειρίες του, αρρωσταίνει βαριά. Ο Άππα επιστρέφει, και έτσι ο Άανγκ και ο Σόκκα λένε στον βασιλιά για τον πόλεμο και για τα κακόβουλα σχέδια του Λόνγκ Φένκ, ο οποίος φυλακίζεται με την κατηγορία για προδοσία. Καθώς ο Άανγκ και ο Σόκκα φεύγουν από την πόλη, εμφανίζονται η Αζούλα και οι φίλες της, μεταμφιεσμένες σε Πολεμιστές της Κιόσι, οι οποίες καταφέρνουν να συμμαχήσουν με τους Ντάι Λι και να πάρουν τον έλεγχο της πόλης στα χέρια τους. Μαθαίνουν πως ο Ζούκο και ο Άιροχ βρίσκονται και αυτοί στην πόλη. Την ίδια ώρα, οι Ντάι Λι συλλαμβάνουν όλα τα μέλη του Συμβουλίου των πέντε, του υψηλότερου στρατιωτικού συμβουλίου της πόλης, και τον βασιλιά. Η Ταμάρα αιχμαλωτίζεται, για αυτό ο Άανγκ και ο Σόκκα αναγκάζονται να επιστρέψουν. Ο Ζούκο πρέπει να επιλέξει μεταξύ του θείου του και της αδερφής του. Ο Ζούκο διαλέγει να βοηθήσει την Αζούλα να πιάσει τον Άβαταρ, και αρχίζει μια τρομερή μονομαχία στην υπόγεια αρχαία πόλη της Μπα-Σινγκ-Σε. Ο Άανγκ μπαίνει στην Κατάσταση του Άβαταρ, αλλά δέχεται τρομερό χτύπημα από την Αζούλα και σχεδόν πεθαίνει.

### Βιβλίο 3: Φωτιά

Κύρια λήμματα: Άβαταρ: Ο Τελευταίος Ανεμοδαμαστής - Βιβλίο 3: Φωτιά και Ο Κομήτης του Σόζιν: Η Τελική ΑναμέτρησηΟ Άανγκ συνέρχεται, καθώς η ομάδα βρίσκεται σε ένα καράβι του Έθνους της Φωτιάς. Ο Σόκκα έχει ετοιμάσει ένα σχέδιο, με το οποίο θα μπορέσουν να νικήσουν το Έθνος της Φωτιάς κατά τη διάρκεια της εκλείψεως. Η Αζούλα και ο Ζούκο επιστρέφουν στο Έθνος της Φωτιάς, όπου τους καλωσορίζουν ως ήρωες. Μέχρι την ημέρα της εκλείψεως, ο Άανγκ και οι φίλοι του ταξιδεύουν και μαθαίνουν περισσότερα για την ιστορία και τον πολιτισμό του Έθνους της Φωτιάς. Μετά αρχίζει η επίθεση κατά του Έθνους, αλλά αποτυχαίνει, καθώς η Αζούλα ήξερε για την εισβολή και είχε ετοιμάσει τον στρατό. Ταυτόχρονα, ο Ζούκο δηλώνει στον πατέρα του ότι σκοπεύει να αλλάξει στρατόπεδο. Ο Άανγκ και οι φίλοι του κατευθύνονται στο Δυτικό Ναό του Αέρα, όπου τους βρίσκει ο Ζούκο. Ο Άανγκ δέχεται να γίνει ο Ζούκο ο δάσκαλος του στο φωτοδάμασμα. Αρχίζουν την προετοιμασία για την αναμέτρηση μεταξύ του Άανγκ και του Οζάι.

Λίγο πριν τον ερχομό του κομήτη του Σόζιν. ο Άανγκ εξαφανίζεται μυστηριωδώς και οι φίλοι του κατευθύνονται στο Βασίλειο της Γης, για να τον βρουν. Ψάχνοντας τον Άανγκ, οι φίλοι του φθάνουν στη Μπα-Σινγκ-Σε, όπου βρίσκουν τον Άιροχ και το Τάγμα του Λευκού Λωτού. Ο Ζούκο και η Ταμάρα κατευθύνονται στο Έθνος της Φωτιάς, ενώ ο Σόκκα μαζί με την Τοφ και τη Σούκι κατευθύνονται στη στρατιωτική βάση του ιπτάμενου στόλου του Οζάι. Αρχίζει η τελική αναμέτρηση. Στην αρχή, ο Οζάι αποδεικνύεται πολύ πιο δυνατός από τον Άανγκ και ο δεύτερος βρίσκεται συνεχώς σε άμυνα, καθώς, λόγω της νοοτροπίας του ως μοναχός, θέλει να λήξει τον πόλεμο χωρίς να τον σκοτώσει. Αυτό έχει ως αποτέλεσμα όσο περνάει η ώρα να βρίσκεται όλο και πιο στριμωγμένος. Ο Ζούκο, ο οποίος έχει μάθει το μυστικό της φωτιάς από τους Δράκους αποδεικνύεται πιο ισχυρός από την Αζούλα. Αλλά όταν αυτή πάει να κεραυνοβολήσει την Ταμάρα αυτός μπαίνει μπροστά της για να την σώσει και τραυματίζεται σοβαρά. Η Ταμάρα ωστόσο καταφέρνει να νικήσει την Αζούλα και να σώσει τον Ζούκο από τον θάνατο. Ο Σόκκα, χάρη στη βοήθεια της Τοφ, καταστρέφει όλα τα ιπτάμενα καράβια του Έθνους της Φωτιάς, αλλά χάνει το σπαθί του από τον μετεωρίτη και τραυματίζεται σοβαρά στο πόδι. Στο μεταξύ ο Άανγκ ο οποίος είναι έτοιμος να χάσει εκσφενδονίζεται από μία ριπή φωτιάς του Οζάι και χτυπάει σε έναν βράχο στο σημείο που είχε κεραυνοβοληθεί από την Αζούλα παλιότερα. Με κάποιον τρόπο αυτό του επαναφέρει την ικανότητα να μπαίνει στην Κατάσταση του Άβαταρ. Η μάχη αποδεικνύεται πλέον άνιση και ο Άανγκ κερδίζει εύκολα και ακινητοποιεί τον Οζάι. Ο Άανγκ αρνείται να σκοτώσει τον Οζάι και, χάρη στη βοήθεια μιας λιονταροχελώνας, ο Άανγκ καταφέρνει να αφαιρέσει το φωτοδάμασμα από τον Οζάι, έτσι ώστε αυτός να μη μπορεί να το χρησιμοποιήσει για να απειλήσει ή να προκαλέσει πόνο ποτέ ξανά. Ο Ζούκο γίνεται Άρχοντας της Φωτιάς και ο πόλεμος λήγει, ενώ ο Οζάι φυλακίζεται. Ο Άανγκ με την Ταμάρα γίνονται ζευγάρι. Έτσι η σειρά τελειώνει χαρούμενα.

Ο κόσμος του Άβαταρ
-------------------

Κύριο λήμμα: Πλασματικός κόσμος του Άβαταρ: Ο Τελευταίος Ανεμοδαμαστής
### Άβαταρ

#### Προέλευση της λέξης

Η λέξη *Άβαταρ* προέρχεται από τη σανσκριτική γλώσσα, μια από τις αρχαιότερες γλώσσες της Ινδίας. Η λέξη **Avatāra** (ελλ. *Αβατάρα*) (σανσκριτική γλώσσα: अवतार) στα ελληνικά σημαίνει *κάθοδος*: μιας και *άβα* σημαίνει *κάτω* και *τρι* σημαίνει *οδός (να περάσει).* Στην ινδουϊστική θρησκεία, είναι ένα πνεύμα, το οποίο κατεβαίνει στη Γη για να βοηθήσει τους ανθρώπους. Οι κινέζικοι χαρακτήρες, οι οποίοι καταγράφονται στο πάνω μέρος του χάρτη του κόσμου του Άβαταρ, σημαίνουν *οι ήρωες μοιράζουν (τον κόσμο, τη χώρα ή τη γη) στα 4*.

Όταν ο Άανγκ ήταν βρέφος, οι δάσκαλοί τού έμαθαν ότι είναι η νέα μετενσάρκωση του Άβαταρ, καθώς είχε επιλέξει τέσσερα παιχνίδια, τα οποία συμβόλιζαν τα τέσσερα στοιχεία της φύσης: το νερό, τη γη, τη φωτιά και τον αέρα. Σύμφωνα με τις παραδόσεις του Βουδισμού του Θιβέτ, αυτό είναι μια εξέταση για την μετενσάρκωση ενός Τούλκου Λάμα.

#### Ορισμός της λέξης στη σειρά

Ο Άβαταρ είναι ο μόνος άνθρωπος που μπορεί να δαμάσει όλα τα τέσσερα στοιχεία της φύσης: το νερό, τη γη, τη φωτιά και τον αέρα. Ο κύκλος ενσαρκώσεων του Άβαταρ έχει την ακόλουθη σειρά:

* Φυλή του Νερού
* Βασίλειο της Γης
* Έθνος της Φωτιάς
* Νομάδες του Αέρα

Κατά τη διάρκεια της ιστορίας, η ενσάρκωση του Άβαταρ είναι ο Άανγκ, ο τελευταίος εκπρόσωπος των Νομάδων του Αέρα. Ο κάθε λαός έχει τους δικούς του σοφούς (γέροι), οι οποίοι έχουν την ικανότητα να ανακαλύπτουν ποιος είναι ο Άβαταρ όσο η νέα του ενσωμάτωση βρίσκεται στην παιδική ηλικία.

Όταν ο Άβαταρ μαθαίνει την ταυτότητα του πρέπει να ταξιδέψει στις υπόλοιπες 3 φυλές για να δαμάσει τα υπόλοιπα στοιχεία. Η εκπαίδευση των τεσσάρων στοιχείων έχει την ίδια σειρά όπως και ο κύκλος του Άβαταρ. Κανένας Άβαταρ δεν μπορεί να αλλάξει τη σειρά του κύκλου εκπαίδευσης του δαμάσματος των τεσσάρων στοιχείων. Όταν ο Άανγκ προσπάθησε να δαμάσει την φωτιά προτού μάθει να δαμάζει την γη κατέληξε να παίζει με τις φλόγες και να κάψει από την αμέλειά του την Ταμάρα. Όπως είχε εξηγήσει και ο δάσκαλός του, ο Άβαταρ δεν μπορεί να ξεκινήσει το δάμασμα της φωτιάς εάν δεν έχει μάθει πρώτα να αυτοσυγκρατείται (από το δάμασμα της γης).

#### Ρόλος του Άβαταρ

Ο Άβαταρ πρέπει να διατηρεί την ισορροπία μεταξύ των 4 λαών και να αποτρέψει οποιαδήποτε προσπάθεια επικυριαρχίας. Ταυτόχρονα ο Άβαταρ αποτελεί και τη μεγάλη γέφυρα μεταξύ του κόσμου των θνητών και αυτού των Πνευμάτων. Είναι ικανός κατά τη διάρκεια αυτοσυγκέντρωσης ή και καθώς βρίσκεται στην Κατάσταση του Άβαταρ να βρεθεί στον Κόσμο των Πνευμάτων και να ζητήσει τη συμβουλή και τη βοήθειά τους. Όπως είναι ο Θεός στον πραγματικό κόσμο των ανθρώπων, έτσι είναι και ο/το Άβαταρ ως θεός στον ψεύτικο κόσμο του Άβαταρ.

#### Κατάσταση του Αβατάρ

> Η Κατάσταση του Άβαταρ - είναι αμυντικός μηχανισμός, στον οποίο μπαίνει ο προσωρινός Άβαταρ και χρησιμοποιείται για να μεταδώσει τις γνώσεις και τη δύναμη των προηγούμενων ενσωματώσεων του. Το φως, το οποίο εξέρχεται από τον Άβαταρ, αποτελεί σημάδι της απίστευτα μεγάλης ενέργειας όλων των προηγούμενων του ζωών, συγκετρωμένες σε ένα σώμα. Ο Άβαταρ στην Κατάσταση του Άβαταρ γίνεται πιο δυνατός αλλά συγχρόνως και πιο ευάλωτος  Αν κάποτε ο Άβαταρ σκοτωθεί σε αυτή την Κατάσταση, τότε ο κύκλος της μετενσάρκωσης θα σπάσει και ο Άβαταρ θα πάψει να υπάρχει
> 
> — Άβαταρ Ρόκου (Βιβλίο 2 - Γη: Κεφάλαιο 1)

Η Κατάσταση του Άβαταρ είναι η μακρόχρονη είσοδος του Άβαταρ σε μια σημαντική κατάσταση, κατά την οποία ο τωρινός Άβαταρ έχει στη διάθεση του τη δύναμη και τη σοφία των προηγούμενων ενσωματώσεων του. Σε αυτή την κατάσταση ο Άβαταρ διαθέτει εξαιρετική δύναμη.

Ο Άβαταρ μπορεί να εισχωρήσει στην Κατάσταση του Άβαταρ και χάρη στα δυνατά του αισθήματα: όπως τον φόβο, τον θυμό, τη λύπη και με αυτό τον τρόπο είναι ανίκανος να ελέγχει την Κατάσταση του Άβαταρ. Ο απόλυτος έλεγχος της κατάστασης του Άβαταρ αποκτάται διαφορετικά, ανάλογα την ενσάρκωσή του. Στην περίπτωση του Άανγκ, αυτό που βοήθησε στην τελειοποίηση της ήταν το ξεκλείδωμα των Τσάκρα, με τη βοήθεια του Γκουρού Πατίκ.

Εκτός του ότι ο Άβαταρ γίνεται πιο δυνατός από ποτέ, όταν εισχωρεί σε αυτή την κατάσταση, γίνεται και πιο ευάλωτος. Σε περίπτωση που ο Άβαταρ πεθάνει στην Κατάσταση του Άβαταρ τότε ο κύκλος της μετενσάρκωσης θα καταστραφεί και ο Άβαταρ θα σταματήσει να υπάρχει. Σε περίπτωση που ο Άβαταρ πεθάνει στην ανθρώπινη του κατάσταση, τότε ο Άβαταρ θα ξαναγεννηθεί σύμφωνα με τον κύκλο.

### Τέσσερις λαοί

Ο κόσμος του Άβαταρ χωρίζεται σε 4 βασικούς λαούς- φυλές, οι οποίοι παίρνουν το όνομα τους από τη μαγεία του στοιχείου που κατέχουν. Αυτοί είναι: η Φυλή του Νερού, το Βασίλειο της Γης, το Έθνος της Φωτιάς και οι Νομάδες του Αέρα. Παράλληλα με τον κόσμο των θνητών, υπάρχει και ο Κόσμος των Πνευμάτων.

#### Φυλή του Νερού

Η Φυλή ή Φυλές του Νερού (αγγ. Water Tribes) είναι μία από τους 4 βασικούς λαούς - φυλές του κόσμου του Άβαταρ. Αποτελείται επιμέρους από 3 φυλές: τη Βόρεια Φυλή του Νερού, η οποία βρίσκεται στον Βόρειο Πόλο, τη Νότια Φυλή του Νερού, η οποία βρίσκεται στον Νότιο Πόλο, καθώς και από τη φυλή του ομιχλώδους βάλτου νερού. Η ιστορία αρχίζει στη Νότια Φυλή του Νερού, όταν 2 αδέρφια, η Ταμάρα και ο Σόκκα ανακαλύπτουν ένα παγετώνα, στον οποίο βρίσκεται ο Άανγκ και ο Άππα για 100 χρόνια. Ο πρώτος κύκλος της σειράς τελειώνει με μια αποτυχημένη πολιορκία της Βόρειας Φυλής του Νερού από τον στόλο του Έθνους της Φωτιάς.

#### Βασίλειο της Γης

Το Βασίλειο της Γης (αγγ. Earth Kingdom) αποτελεί το πιο μεγάλο σε έκταση επίγειο βασίλειο. Οι πιο μεγάλες και σημαντικές πόλεις του Βασιλείου της Γης είναι η Μπά-Σινγκ-Σέ και το Ομάσου, ενώ το κύριο νησί αποτελεί το Νησί της Κιόσι, το οποίο δημιουργήθηκε από την Άβαταρ Κιόσι. Επίσης, στο Βασίλειο της Γης βρίσκονται πολλοί χαμένοι πολιτισμοί, στην έρημο Σι Βόνγκ, την πιο μεγάλη έρημο του κόσμου. Στο Βασίλειο της Γης βρίσκεται η βιβλιοθήκη Ουάν-Σι-Tόνγκ, όπου ο Σόκκα ανακαλύπτει την ημερομηνία της επόμενης εκλείψεως, καθώς και ότι οι φωτοδαμαστές χάσουν έτσι τη δύναμη τους κατά τη διάρκεια της. Επίσης από το γνωστό ως πέρασμα του φιδιού, το οποίο παίρνει το όνομα του χάρη στο σχήμα του και στο τέρας που κατοικεί εκεί, τα παιδιά θα φτάσουν στη Μπά-Σινγκ-Σέ.

#### Έθνος της Φωτιάς

Η φυλή, η οποία άρχισε τον πόλεμο 100 χρόνια πριν την αρχή της ιστορίας. Κατέστρεψε τους Νομάδες του Αέρα, καθώς ο στρατός ήξερε πώς ο επόμενος Άβαταρ θα κατάγεται από εκεί, και παρά τις προσπάθειες τους, ο Άανγκ παραμένει ζωντανός.

Η πρώτη φορά που ο Άανγκ και οι φίλοι του περνούν από το Έθνος της Φωτιάς (αγγ. Fire Nation) είναι για να επισκεφτούν τον Ναό του Άβαταρ Ρόκου, ο οποίος βρίσκεται στο ομώνυμο νησί. Εκεί ο Άανγκ μαθαίνει πώς αν θέλει να σώσει τον κόσμο πρέπει να νικήσει τον Άρχοντα της Φωτιάς, Οζάι πριν τον ερχομό του κομήτη του Σόζιν, καθώς ο κομήτης θα δώσει απίστευτη ενέργεια στους φωτοδαμαστές και θα τους βοηθήσει να τελειώσουν τον πόλεμο υπέρ τους. Ο Ρόκου τον ενημερώνει πως ο κομήτης του Σόζιν θα έδινε τόση δύναμη στους φωτοδαμαστές, που ούτε ο Άβαταρ δε θε μπορούσε να τους νικήσει. Μετά, ο Ρόκου και ο Άανγκ καταστρέφουν τον ναό. Σημαντικό μέρος αποτελεί και η πρωτεύουσα, όπου κατά τη διάρκεια της εκλείψεως, διεξάγεται η εισβολή, η οποία τελειώνει χωρίς επιτυχία. Επίσης γνωστό μέρος είναι το νησί ονόματι Έμπερ Άιλαντ (Ember Island) (ελλ. Νησί της Στάχτης, λανθασμένα μεταφρασμένο ως Αμμονήσι), όπου βρίσκεται το εξωχικό της αυτοκρατορικής οικογένειας, και όπου ο Άανγκ και οι φίλοι του θα ετοιμάζονται για την αναμέτρηση με τον Άρχοντα της Φωτιάς κατά τον ερχομό του κομήτη.

#### Νομάδες του Αέρα

Οι Νομάδες του Ανέμου (αγγ. Air Nomads) είναι μία από τους 4 βασικούς λαούς - φυλές του κόσμου του Άβαταρ, η τελευταία στη σειρά αναφοράς τους. Οι Νομάδες του Αέρα δεν διεκδικούν εδάφη ούτε έχουν τακτικό στρατό αλλά κατοικούσαν πριν την εξολόθρευσή τους σε 4 σπουδαίους ναούς:

* Τον Βόρειο Ναό του Ανέμου. Εδώ είχε εγκατασταθεί ένας μηχανικός με το ανάπηρο παιδί του, τον οποίο εκβίαζαν οι φωτοδαμαστές για να τους κατασκευάζει όπλα. Η ομάδα Άβαταρ τους βρήκε και σταμάτησε αυτή την αδικία.
* Τον Νότιο Ναό του Ανέμου. Εκεί γεννιέται ο Άανγκ. Ο κόσμος μαθαίνει πώς ο Άβαταρ επέστρεψε, καθώς ο Άανγκ μπαίνει στην Κατάσταση Άβαταρ όταν βρίσκει τον σκελετό του δάσκαλου και φίλου του, Γκιάτσο.
* Τον Ανατολικό Ναό του Ανέμου. Εκεί μένει ο γκουρού Πατίκ, ο οποίος θα προσπαθήσει να βοηθήσει τον Άανγκ να γίνει αληθινός Άβαταρ και να ελέγχει την Κατάσταση του Άβαταρ. Ο Άανγκ, όμως, όταν μαθαίνει πώς η Ταμάρα βρίσκεται σε κίνδυνο, αποφασίζει να φύγει. Ο γκουρού Πατίκ προσπαθεί να τον πείσει να μείνει, λέγοντας του πώς αν φύγει θα ρίσκαρε να κλειδώσει το έβδομο Τσάκρα και δεν θα μπορεί να μπει στην κατάσταση Άβαταρ, αλλά ο Άανγκ αρνείται.
* Τον Δυτικό Ναό του Ανέμου. Εκεί θα μείνει ο Άανγκ και οι φίλοι του μετά την αποτυχημένη εισβολή στο Έθνος της Φωτιάς. Εκεί ο Ζούκο θα συναντηθεί με τον Άανγκ, και θα τον πείσει να γίνει ο δάσκαλος του στο φωτοδάμασμα.

#### Κόσμος των Πνευμάτων

Υπάρχει παράλληλα με τον κόσμο των θνητών. Αποτελείται από την Όαση των Πνευμάτων, η οποία βρίσκεται στη Βόρεια Φυλή του Νερού. Εκεί κατοικεί το Πνεύμα Κοχ, γνωστό με το παρατσούκλι *κλέφτης προσώπων.* Το συναντά ο Άανγκ και καταφέρνει να μην χάσει το πρόσωπο του, καθώς θυμάται τη συμβουλή του Ρόκου. Το Πνεύμα Κοχ είχε κλέψει το πρόσωπο της Ούμμι, αγαπημένης του Άβαταρ Κούρουκ. Ο μόνος άνθρωπος που μπορεί να μπει στον Κόσμο των Πνευμάτων (αγγ. Spirit World) και να χρησιμοποιεί τη δύναμη των πνευμάτων για να προστατεύσει τον κόσμο είναι ο Άβαταρ. Κατά τη διάρκεια των Ηλιοστασιών (Χειμερινού και Θερινού), ο Κόσμος των Πνευμάτων έρχεται πιο κοντά στον κόσμο των θνητών.

Δάμασμα στον κόσμο του Άβαταρ
-----------------------------

| Στοιχείο | Εικόνα | Εξήγηση |
| --- | --- | --- |
| Νερό |  | Αποτελεί ένα από τα τέσσερα στοιχεία της φύσης. Το αντίθετο του στοιχείο είναι η φωτιά. Σε αντίθεση με τα υπόλοιπα στοιχεία, δεν πρόηλθε από ζώο, αλλά από το Φεγγάρι. Για αυτό, οι νεροδαμαστές νιώθουν περισσότερη δύναμη κατά τη διάρκεια της νύχτας, ειδικά κατά την πανσέληνο. Υπάρχουν πολλές τεχνικές, αλλά η πιο δύσκολη είναι αυτή κατά την οποία ο νεροδαμαστής ελέγχει το νερό στο αντίπαλο σώμα, αιματοδάμασμα. Αυτή την τεχνική τη δημιούργησε η Χάμα, αλλά στο τέλος της ιστορίας την κατέχει η Ταμάρα. Επίσης νερό μπορεί να δημιουργηθεί από τον αέρα καθώς και από νερό των φυτών. Η κύρια φιλοσοφία του νεροδαμάσματος είναι ο νεροδαμαστής να χρησιμοποιεί τη δύναμη του αντιπάλου κατά του ιδίου. Το νεροδάμασμα χρησιμοποιείται και στην ιατρική, καθώς μπορεί να σώσει τους ανθρώπους από το θάνατο. |
| Γη |  | Το αντίθετο του στοιχείο είναι ο αέρας. Το γαιοδάμασμα προήλθε από γιγάντιους ασβοτυφλοπόντικες, ενώ οι πρώτοι γαιοδαμαστές ήταν η Ομά και ο Σού. Η φιλοσοφία του γαιοδαμάσματος είναι ο μαχητής να ακούει τη γη και να περιμένει πριν να επιτεθεί στον αντίπαλο. |
| Φωτιά |  | Το αντίθετό του στοιχείο είναι το νερό. Οι πρώτοι φωτοδαμαστές ήταν οι δράκοι, αλλά οι πιο πολλοί εξαφανίστηκαν εξαιτίας ενός έθιμου που δημιούργησε ο Άρχοντας της Φωτιάς, Σόζιν. Όποιος μπορούσε να νικήσει τους δράκους, το φωτοδάμασμά του θεωρούταν θρυλικό και μπορούσε να λάβει τον τιμητικό τίτλο «Δράκος». Οι πρώτοι άνθρωποι που έμαθαν φωτοδάμασμα από τους δράκους ήταν οι Πολεμιστές του Ήλιου. Οι φωτοδαμαστές χάνουν τελείως τη δύναμη τους κατά τη διάρκεια της εκλείψεως, αλλά γίνονται πιο δυνατοί όταν πέφτει ο κομήτης του Σόζιν. Η ενέργεια που λαμβάνει ο φωτοδαμαστής πρέπει να προέρχεται από τον ήλιο και άλλα ηλιακά σώματα. |
| Αέρας |  | Αποτελεί το τελευταίο στοιχείο της φύσης. Το αντίθετο του στοιχείο είναι η γη. Οι πρώτοι ανεμοδαμαστές ήταν οι ιπτάμενοι βίσονες, όπως ο Άππα. Οι πρώτοι άνθρωποι που έμαθαν ανεμοδάμασμα ήταν οι Νομάδες του Αέρα. Η κύρια φιλοσοφία του ανεμοδαμάσματος είναι ο ανεμοδαμαστής να αποφεύγει τα χτυπήματα των αντιπάλων. |
| Ενέργεια |  | Το δάμασμα της ενέργειας υπήρχε πριν την εμφάνιση του Άβαταρ και τη δημιουργία των τεσσάρων στοιχειών της φύσης. Γνωστός δαμαστής της ενέργειας είναι η λιονταροχελώνα. «Μόνο το αληθινό μυαλό μπορεί να αντιμετωπίσει το ψέμα, μόνο η αληθινή καρδιά μπορεί να αντέξει το δηλητήριο του μίσους. Από τη δημιουργία του κόσμου το σκοτάδι ευδοκιμεί, αλλά πάντα υποκλίνεται στο εκτυφλωτικό φως. Περίμενε αυτό το φως και αυτό θα έρθει». Χάρη στο δάμασμα της ενέργειας, ο Άανγκ καταφέρνει να αφαιρέσει το φωτοδάμασμα από τον Οζάι για πάντα. Με αυτό τον τρόπο ο Άανγκ βγαίνει νικητής στην αναμέτρηση και καταφέρνει να σώσει τον κόσμο. |
| Πνεύματα |  | Μόνο τα πνεύματα μπορούν να χρησιμοποιήσουν αυτό το δάμασμα, και στον κόσμο των θνητών και σε αυτό των Πνευμάτων. Κανένας άνθρωπος δεν μπορεί να το χρησιμοποιήσει εκτός από τον Άβαταρ. |

Χαρακτήρες
----------

Κύριο λήμμα: Κατάλογος χαρακτήρων του Άβαταρ: Ο Τελευταίος Ανεμοδαμαστής
### Άβαταρ Άανγκ

Κύριο λήμμα: Άανγκ
Ο κύριος πρωταγωνιστής της ιστορίας και η τωρινή ενσωμάτωση του Άβαταρ. Στα 12 του (100 χρόνια πριν την αρχή της ιστορίας), ο Άανγκ (αγγ. Aang) μαθαίνει πώς είναι ο Άβαταρ, για αυτό και μαζί με τον ιπτάμενο του βίσονα, Άππα, εξαφανίζεται. Μένει σε ένα παγόβουνο για 100 χρόνια, μέχρι να τον βρουν ο Σόκκα και η Κατάρα. Μαζί με τον Σόκκα και την Κατάρα, μετά με την Τοφ, ενώ αργότερα και με τον Ζούκο θα περάσει πολλές περιπέτειες μέχρι να νικήσει τον Άρχοντα της Φωτιάς, Οζάι στην τελική αναμέτρηση. Στην αυθεντική αγγλική εκδοχή της σειράς, τον Άανγκ υποδύεται ο Ζακ Τάιλερ Άισεν, ενώ στην ελληνική της μεταγλώττιση, η Σοφία Καψαμπέλη.

### Άλλοι κύριοι χαρακτήρες

* **Κατάρα** (αγγ. Katara): Γεννήθηκε στη Νότια Φυλή του Νερού. Όταν ήταν μικρή, οι Νότιοι Επιδρομείς, επιτέθηκαν στη φυλή της, και ο αρχηγός τους, Γιάν Ρο, σκότωσε τη μητέρα της, Κάια. Μαζί με τον Σόκκα βρίσκουν τον Άανγκ στο παγόβουνο, στο οποίο βρίσκεται για 100 χρόνια. Μαζί με την υπόλοιπη ομάδα "Άβαταρ" θα περάσει πολλές περιπέτειες. Στην τελική αναμέτρηση, θα βοηθήσει τον Ζούκο να νικήσει την Αζούλα. Στην αυθεντική αγγλική εκδοχή της σειράς, την Ταμάρα υποδύεται η Μέι Γουίτμαν, ενώ στην ελληνική της μεταγλώττιση, η Σοφία Παναηλίδου.

* **Σόκκα** (αγγ. Sokka): Αδερφός της Ταμάρα. Μαζί με αυτήν, βρίσκουν το παγόβουνο, στον οποίο βρίσκεται ο Άανγκ. Αρχηγός και ένας από τους ιδρυτές της ομάδας Άβαταρ. Είναι αυτός που παίρνει τις αποφάσεις και ο μοναδικός, που μπορεί να καταλαβαίνει τους χάρτες και να επινοεί παράξενα και τολμηρά σχέδια. Στην τελική αναμέτρηση, μαζί με τη Σούκι και την Τοφ θα καταστρέψουν τον ιπτάμενο στόλο του Έθνους της Φωτιάς. Στην αυθεντική αγγλική εκδοχή της σειράς, τον Σόκκα υποδύεται ο Τζακ ΝτεΣένα, ενώ στην ελληνική της μεταγλώττιση, η Τζίνη Παπαδοπούλου.

* **Τοφ** **Μπεϊφόνγκ** (αγγ. Toph Beifong): Κάνει την πρώτη της εμφάνιση όταν ο Άανγκ ψάχνει δάσκαλο στο γαιοδάμασμα. Η Τοφ δέχεται να γίνει δάσκαλος του Άανγκ. Παρόλο που είναι τυφλή, βλέπει χάρη στα πόδια της και είναι ένας από τους καλύτερους γαιοδαμαστές στον πλανήτη. Στην τελική αναμέτρηση βοηθά τον Σόκκα και τη Σούκι να καταστρέψουν τον ιπτάμενο στόλο του Έθνους της Φωτιάς. Στην αυθεντική αγγλική εκδοχή της σειράς, την Τοφ υποδύεται η Τζέσι Φλάουερ, ενώ στην ελληνική της μεταγλώττιση, η Τζίνη Παπαδοπούλου.

* **Ζούκο** (αγγ. Zuko): Ο εξόριστος πρίγκιπας του έθνους της Φωτιάς. Ο πατέρας του, σημάδεψε με φωτοδάμασμα το πρόσωπό του και τον εξόρισε. Για να επιστρέψει στον θρόνο, πρέπει να αιχμαλωτίσει τον Άβαταρ. Ο Ζούκο, παρά τις προσπάθειες του, δεν τα καταφέρνει. Όταν, όμως, ο Άανγκ βρισκόταν αιχμάλωτος στο στρατόπεδο του ναύαρχου Ζάο, ο Ζούκο, μεταμφιεσμένος σε Γαλάζιο Πνεύμα, καταφέρνει να τον απελευθερώσει. Στη Μπα-Σινγκ-Σε παίρνει το μέρος της αδερφής του, Αζούλα, και τη βοηθά να νικήσει τον Άανγκ. Όταν μαθαίνει πώς ο Αβατάρ Ρόκου ήταν προπάππους του, αποφασίζει να βοηθήσει τον Άανγκ να νικήσει τον πατέρα του. Στην τελική αναμέτρηση, και με τη βοήθεια της Ταμάρα, νικά την Αζούλα και γίνεται Άρχοντας της Φωτιάς. Ανακοινώνει το τέλος του πολέμου. Στην αυθεντική αγγλική εκδοχή της σειράς, τον Ζούκο υποδύεται ο Ντάντε Μπάσκο, ενώ στην ελληνική της μεταγλώττιση, ο Δημήτρης Μυλωνάς.

* **Αζούλα** (αγγ. Azula): Αδερφή του Ζούκο. Στη Μπα-Σινγκ-Σε παραλίγο να σκοτώσει τον Άανγκ, όταν αυτός βρισκόταν στην Κατάσταση του Αβατάρ, με τη βοήθεια των κεραυνών της. Όταν επιστρέφουν στην πατρίδα, λέει στον πατέρα της πώς ο Ζούκο σκότωσε τον Αβατάρ, εξηγώντας αργότερα στον Ζούκο πώς το έκανε για να τον ευχαριστήσει για τη βοήθεια του. Ήξερε για την εισβολή στο έθνος της Φωτιάς κατά τη διάρκεια της έκλειψης, για αυτό και ετοίμασε κατάλληλα τον στρατό. Στην τελική αναμέτρηση, θα ηττηθεί από την Ταμάρα και τον Ζούκο. Στην αυθεντική αγγλική εκδοχή της σειράς, την Αζούλα υποδύεται η Γκρέι ΝτεΛάιλ, ενώ στην ελληνική της μεταγλώττιση, η Τζίνη Παπαδοπούλου.

* **Οζάι** (αγγ. Ozai): Είναι ο Άρχοντας της Φωτιάς, ο ανώτατος ηγέτης στο έθνος τους, πατέρας του Ζούκο και της Αζούλα. Είναι αυτός που αποφάσισε κατά τον ερχομό του κομήτη, ο οποίος θα ενίσχυε τις δυνάμεις των φωτοδαμαστών, να καταστρέψει τελείως το Βασίλειο της Γης. Αυτό δεν θα το κάνει ποτέ, καθώς στην τελική αναμέτρηση, θα χάσει το δάμασμά του του και θα ηττηθεί από τον Άανγκ. Στην αυθεντική αγγλική εκδοχή της σειράς, τον Οζάι υποδύεται ο Μαρκ Χάμιλ, ενώ στην ελληνική της μεταγλώττιση, ο Γιώργος Χαλεπλής.

* **Άιρο** (αγγ. Iroh): Πρώην στρατηγός του Έθνους της Φωτιάς και αρχηγός του Τάγματος του Λευκού Λωτού, αρχαίας μυστικής οργάνωσης, η οποία υπήρχε πριν τον διαμοιρασμό του πλανήτη σε τέσσερις φυλές. Είναι ο θείος του Ζούκο, και καθ' όλη τη διάρκεια της σειράς λειτουργεί ως μέντορας και πατρική φιγούρα του. Όταν βρίσκεται στη Μπα-Σινγκ-Σε, θα προδωθεί από τον ανιψιό του και θα μείνει για αρκετό καιρό στη φυλακή. Θα δραπετεύσει τη μέρα της εκλείψεως, και κατά τη διάρκεια της τελικής αναμέτρησης θα απελευθερώσει τη Μπα-Σινγκ-Σε. Στην αυθεντική αγγλική εκδοχή της σειράς, τον Άιροχ υποδύεται ο Μάκο Ιβαμάτσου κατά τη διάρκεια του πρώτου και του δεύτερου κύκλου, αλλά εξαιτίας του θανάτου του, αντικαταστάθηκε από τον Γκρέγκ Μπάλτουιν. Στην ελληνική μεταγλώττιση της σειράς, τον υποδύεται ο Γιώργος Χαλεπλής.

Ηθοποιοί
--------

| Χαρακτήρας | Αγγλική εκδοχή | Ελληνική εκδοχή |
| --- | --- | --- |
| **Άανγκ** | Ζακ Τάιλερ Άισεν | Σοφία Καψαμπέλη |
| **Ταμάρα (Katara)** | Μέι Γουίτμαν | Σοφία Παναηλίδου |
| **Σόκκα** | Τζακ ΝτεΣένα | Τζίνη Παπαδοπούλου |
| **Τοφ Μπεϊφόνγκ** | Τζέσι Φλάουερ | Τζίνη Παπαδοπούλου |
| **Ζούκο** | Ντάντε Μπασκο | Δημήτρης Μυλωνάς |
| Σούκι | Τζένι Κουάν | Σοφία ΠαναηλίδουΤζίνη Παπαδοπούλου (Σ01Ε04) |
| Άιρο | Μάκο (Σεζόν 1-2)
Γκρεγκ Μπάλντουιν (Σεζόν 3) | Γιώργος Χαλεπλής |
| Οζάι | Μαρκ Χάμιλ | Γιώργος Χαλεπλής |
| Αζούλα | Γκρέι ΝτεΛάιλ | Τζίνη Παπαδοπούλου |
| Μέι | Κρίκετ Λάι | Σοφία ΠαναηλίδουΣοφία Καψαμπέλη (Σ02Ε07, Σ03Ε01-02, Σ03Ε05)Τζίνη Παπαδοπούλου (Σ02Ε03) |
| Τάι Λι | Ολίβια Χακ | Σοφία ΚαψαμπέληΣοφία Παναηλίδου (Σ03Ε05) |

Στο πρώτο επεισόδιο της σειράς με την ελληνική μεταγλώττιση, χρησιμοποιείται η λέξη «διαφέντεμα» ως μετάφραση της λέξης «bending», σε αντίθεση με τα υπόλοιπα επεισόδια, όπου χρησιμοποιείται η λέξη «δάμασμα». Επίσης, το όνομα Κατάρα έχει αλλάξει σε Ταμάρα, λόγω της αρνητικής σημασίας που φέρει.

Υποδοχή
-------

Όταν η σειρά έκανε το ντεμπούτο της, είχε λάβει τον τίτλο της καλύτερης σειράς κινουμένων σχεδίων στα τσαρτς, καθώς το κάθε επεισόδιο συγκέντρωνε 3,1 εκατομμύρια τηλεθεατές. Το ειδικό επεισόδιο *The Secret of the Fire Nation*, το οποίο προβλήθηκε στις 15 Σεπτεμβρίου 2006, μετά τα επεισόδια του 2ου κύκλου, *The Serpent's Pass* και *The Drill*, συγκέντρωσε 5.1 εκατομμύρια τηλεθεατές. Σύμφωνα με την Nielsen Media Research, το ειδικό επεισόδιο ήταν το καλύτερο επεισόδιο, το οποίο έδειξε η τηλεόραση εκείνη την εβδομάδα. Το 2007, το *Άβαταρ: Ο Τελευταίος Ανεμοδαμαστής*, έχοντας προβληθεί σε περισσότερες από 105 χώρες, έγινε μία από τις καλύτερες σειρές της Nickelodeon. Η σειρά έλαβε την πρώτη θέση στα τσαρτς του τηλεοπτικού καναλιού Nickelodeon στη Γερμανία, στην Ινδονησία, στη Μαλαισία, στο Βέλγιο και στην Κολομβία.

Τα τελευταία επεισόδια της σειράς, *Ο Κομήτης του Σόζιν: Η Τελική Αναμέτρηση*, έλαβε τις πρώτες θέσεις στα τσαρτς. Η πρεμιέρα των επεισοδίων έγινε στις 19 Ιουλίου 2008, και συγκέντρωσε 5.6 εκατομμύρια τηλεθεατές, 95% περισσότερους τηλεθεατές από όσους συγκέντρωσε το Nickelodeon μέχρι τα μέσα του μήνα. Κατά τη διάρκεια της εβδομάδας 14-21 Ιουλίου, τα επεισόδια έλαβαν την πρώτη θέση στην κατηγορία τηλεθέασης κάτω των 14. Ο *Κομήτης του Σόζιν* είχε εμφανιστεί στην κορυφή των τσαρτ της iTunes εκείνη την εβδομάδα. Στην ιστορία του *Κομήτη του Σόζιν* βασίζεται το παιχνίδι «Rise of the Phoenix King», το οποίο δημιούργησε το Nick.com, και σε 3 μέρες το είχαν παίξει πάνω από 815.000 φορές.

### Βραβεία και υποψηφιότητες


| Βραβεία/Κατηγορία | Αποτέλεσμα |
| --- | --- |
| **2005 Pulcinella Awards:** |
| Best Action/Adventure TV Series | Νικητής |
| Best TV Series | Νικητής |
| **33α Annie Awards:** |
| Best Animated Television Production | Προτάθηκε |
| Storyboarding in an Animated Television Production | Προτάθηκε |
| Writing for an Animated Television Production | Προτάθηκε |
| **34α Annie Awards:** |
| Character Animation in a Television Production | Νικητής |
| Directing in an Animated Television Production | Νικητής |
| **36α Annie Awards:** |
| Best Animated Television Production for Children | Νικητής |
| Directing in an Animated Television Production | Νικητής |
| **2007 Genesis Awards:** |
| Outstanding Children's Programming | Νικητής |
| **Primetime Emmy Awards:** |
| Outstanding Animated Program | Προτάθηκε |
| Individual Achievement Award | Νικητής |
| **Nickelodeon Kid's Choice Awards 2008:** |
| Favorite Cartoon | Προτάθηκε |
| **Διεθνές Φεστιβάλ Κινουμένων Σχεδίων του Ανσί 2008:** |
| TV series | Προτάθηκε |
| **56ο Golden Reel Awards:** |
| Best Sound Editing in a Television Animation | Προτάθηκε |
| **2008 Peabody Awards:** |
| "Unusually complex characters and healthy respect for the consequences of warfare" | Νικητής |

Άλλα μέσα
---------

Κύριο λήμμα: Άβαταρ: Ο Τελευταίος Ανεμοδαμαστής (franchise)
### Βιβλία

Έχουν κυκλοφορήσει αρκετά βιβλία βασισμένα στη σειρά. Στις 2 Ιουνίου του 2010, η *Dark Horse Comics* κυκλοφόρησε το βιβλίο *Avatar: The Last Airbender — The Art of the Animated Series*, το οποίο περιλαμβάνει 184 σελίδες.

#### Κόμικς

Κύριο λήμμα: Άβαταρ: Ο Τελευταίος Ανεμοδαμαστής (κόμικς)
Αρκετές ιστορίες εκδόθηκαν στο Nickelodeon Magazine, το οποίο έχει πάψει πλέον να κυκλοφορεί, σε μορφή κόμικ. Στις 15 Ιουνίου του 2011 η εκδοτική Dark Horse κυκλοφόρησε το Avatar: The Last Airbender - The Lost Adventures (Άβαταρ: Ο Τελευταίος Ανεμοδαμαστής - Οι Χαμένες Περιπέτειες), μια συλλογή αυτών των κόμικς με μερικές νέες προσθήκες. Επιπλέον, διάφορες ιστορίες εκδόθηκαν στα πλαίσια της Free Comic Book Day. Το 2019 εκδόθηκε μια ακόμη συλλογή με όνομα Avatar: The Last Airbender - Team Avatar Tales (Άβαταρ: Ο Τελευταίος Ανεμοδαμαστής - Ιστορίες της Ομάδας Άβαταρ).

Η Dark Horse εξέδωσε μία σειρά κόμικς από τον Τζιν Λουέν Γιάνγκ, η οποία συνεχίζει την ιστορία του Αανγκ μετά τον εκατονταετή πόλεμο. Το Avatar: The Last Airbender - The Promise (Άβαταρ: Ο Τελευταίος Ανεμοδαμαστής - Η Υπόσχεση), το οποίο εκδόθηκε το 2012 σε τρεις τόμους, εξερευνά την μοίρα των αποικιών του Έθνους της Φωτιάς που καταλήγουν να αποτελούν την Δημοκρατική Πόλη από τον Θρύλο της Κόρρα. Η δεύτερη τριλογία κόμικς, με όνομα Avatar: The Last Airbender - The Search (Άβαταρ: Ο Τελευταίος Ανεμοδαμαστής - Η Αναζήτηση), αφοσιώνεται στον Ζούκο και την Αζούλα, καθώς και στη μοίρα της μήτερας τους, Έρσα. Η τρίτη, Avatar: The Last Airbender - The Rift (Άβαταρ: Ο Τελευταίος Ανεμοδαμαστής - Το Ρήγμα), επικεντρώνεται στον Άανγκ, στην δημιουργία της Δημοκρατικής Πόλης, και στη σχέση της Τοφ με την οικογένειά της. Η τέταρτη ονομάζεται Avatar: The Last Airbender - Smoke and Shadow (Άβαταρ: Ο Τελευταίος Ανεμοδαμαστής - Καπνός και Σκιά) και αναφέρεται σε μια αντιστασιακή δύναμη στο Έθνος της Φωτιάς που αντιτίθεται στον Άρχοντα Ζούκο, που ανέλαβε τον θρόνο στο τέλος της σειράς. Η πέμπτη, Avatar: The Last Airbender - North and South (Άβαταρ: Ο Τελευταίος Ανεμοδαμαστής - Βορράς και Νότος), ακολουθεί μετά από τα γεγονότα της προηγούμενης και επικεντρώντεται στην Ταμάρα και στον Σόκκα που επιστρέφουν στην πατρίδα τους και αντικρίζουν σημαντικές αλλαγές. Η τελευταία τριλογία κόμικ ονομάζεται Avatar: The Last Airbender - Imbalance (Άβαταρ: Ο Τελευταίος Ανεμοδαμαστής - Ανισότητα), και εστιάζει στην σύγκρουση μεταξύ δαμαστών και μη δαμαστών που εντείνεται και αποτελεί την κύριο ζήτημα της πρώτης σεζόν του Θρύλου της Κόρρα. Εν αντιθέσει με τα προηγούμενα βιβλία, το συγκεκριένο γράφτηκε από την Φέιθ Έριν Χικς.

Κυκλοφορούν επίσης αυτοτελή μυθιστορήματα σε μορφή κόμικς, όπως το Katara and the Pirate's Silver (Η Ταμάρα και το Ασήμι του Πειρατή), το οποίο είναι τοποθετημένο ανάμεσα στα γεγονότα της Σεζόν 2 της σειράς, το Toph Beifong's Metalbending Academy (Η Ακαδημία Μεταλλοδαμάσματος της Τοφ Μπέιφονγκ), που επικεντρώνεται στην Τοφ και τους μαθητές της στην σχολή που άνοιξε μετά το τέλος της σειράς, το Suki, Alone (Η Σούκι, Μόνη), που αφοσιώνεται στη Σούκι κατά τη διάρκεια της φυλάκισής της στον Καυτό Βράχο στη Σεζόν 3, και το Azula in the Spirit Temple (Η Αζούλα στον Ναό των Πνευμάτων), που ακολουθεί την Αζούλα που αντιμετωπίζει το παρελθόν της. Μέχρι τώρα, κανένα από αυτά δεν έχει κυκλοφορήσει μεταφρασμένο στα Ελληνικά.

#### Σειρά μυθιστορημάτων πρίκουελ

Ο εκδοτικός οίκος Abrams Books εκδίδει τη σειρά βιβλίων Chronicles of the Avatar (Τα Χρονικά του Άβαταρ), με συγγραφέα τον Φ. Κ. Γι, η οποία επικεντρώνεται στις ιστορίες των Άβαταρ πριν από τον Άανγκ. Τα πρώτα δύο βιβλία, με τίτλους The Rise of Kyoshi (Η Άνοδος της Κυόσι) και The Shadow of Kyoshi (Η Σκιά της Κυόσι), αναφέρονταν στην Άβαταρ Κυόσι και κυκλοφόρησαν το καλοκαίρι του 2019 και του 2020 αντίστοιχα. Τα επόμενα δύο βιβλία, με πρωταγωνίστρια την Άβαταρ Γιανγκτσέν και τίτλους "The Dawn of Yangchen" (Η Αυγή της Γιανγκτσέν) και "The Legacy of Yangchen" (Η Κληρονομιά της Γιανγκτσέν) κυκλοφόρησαν το καλοκαίρι του 2022 και του 2023 αντίστοιχα. Ένα επερχόμενο βιβλίο που θα ακολουθεί τη ζωή του Άβαταρ Ρόκου, του αμέσως προηγούμενου Άβαταρ πριν τον Άανγκ, έχει προγραμματιστεί να κυκλοφορήσει το καλοκαίρι του 2024. Μέχρι τώρα, κανένα από αυτά τα βιβλία δεν έχει κυκλοφορήσει μεταφρασμένο στα Ελληνικά.

### Βιντεοπαιχνίδια

Μία τριλογία βιντεοπαιχνιδιών βασίζεται στη σειρά *Άβαταρ: Ο Τελευταίος Ανεμοδαμαστής*:

* *Avatar: The Last Airbender*, το οποίο κυκλοφόρησε στις 10 Οκτωβρίου του 2006 και βασίζεται στον πρώτο κύκλο της σειράς.
* *Avatar: The Last Airbender – The Burning Earth*, το οποίο κυκλοφόρησε στις 16 Οκτωβρίου του 2007 και βασίζεται στον δεύτερο κύκλο της σειράς.
* *Avatar: The Last Airbender – Into the Inferno*, το οποίο κυκλοφόρησε στις 13 Οκτωβρίου του 2008 και βασίζεται στον τρίτο και τελευταίο κύκλο της σειράς.

Ακόμα ένα παιχνίδι βασισμένο στη σειρά είναι το *Avatar: Legends of the Arena*, το οποίο κυκλοφόρησε στις 25 Σεπτεμβρίου του 2008, από το Nickelodeon.

Από τον Ιούλιο του 2020, ο Άανγκ και ο Ζούκο εμφανίζονται ως αμφιέσεις χαρακτήρων στο παιχνίδι Smite.

Στις 31 Ιανουαρίου του 2023, κυκλοφόρησε το παιχνίδι Avatar Generations από την Navigation Games σε Android και iOS.

Στις 22 Σεπτεμβρίου του 2023, κυκλοφόρησε, από την GameMill Entertainment, το παιχνίδι με όνομα Avatar: The Last Airbender - Quest for Balance, το οποίο καλύπτει τα γεγονότα της σειράς, παίρνοντας κάποιες ελευθερίες.

Χαρακτήρες από το franchise εμφανίζονται και σε διάφορα παιχνίδια crossover της Nickelodeon, όπως τις σειρές Nickelodeon All-Star Brawl και Nickelodeon Kart Racers.

### Ταινία

Κύριο λήμμα: Ο Τελευταίος Μαχητής του Ανέμου
Η ταινία *Ο Τελευταίος Μαχητής του Ανέμου* βασίζεται στη σειρά *Άβαταρ: Ο Τελευταίος Ανεμοδαμαστής*. Κυκλοφόρησε στις 1 Ιουλίου 2010 και βασίζεται στον πρώτο κύκλο της σειράς.

### *Ο Θρύλος της Κόρρα*

Κύριο λήμμα: Ο Θρύλος της Κόρρα
Ο *Θρύλος της Κόρρα* (αγγ. *Legend of Korra*) είναι τηλεοπτική σειρά κινουμένων σχεδίων που προβλήθηκε για πρώτη φορά το 2011 στο Nickelodeon, και υπηρετεί ως spin-off του *Άβαταρ*. Η περίοδος προβολής του *Θρύλου της Κόρρα* ανακοινώθηκε στο φεστιβάλ Comic-Con του Σαν Ντιέγκο, στις 22 Ιουλίου 2010. Δημιουργοί της είναι ο Μάικλ Ντάντε ΝτιΜάρτινο και ο Μπράιαν Κονιέτζκο, οι οποίοι είναι επίσης οι δημιουργοί του *Άβαταρ*. Ο *Θρύλος της Κόρρα* τοποθετείται στον ίδιο σύμπαν με το *Άβαταρ*, 70 χρόνια μετά την τελική αναμέτρηση κατά τον ερχομό του κομήτη του Σόζιν.

Κύρια πρωταγωνίστρια της σειράς είναι η Κόρρα, ένα νεαρό κορίτσι και η τωρινή ενσάρκωση του Άβαταρ. Σε αντίθεση με το *Άβαταρ*, η ιστορία του *Θρύλου της Κόρρα* διεξάγεται σε μία τοποθεσία, την Δημοκρατική Πόλη (αγγ. Republic City). Στον πρώτο κύκλο, η Κόρρα μαθαίνει να δαμάζει τον άνεμο από το δάσκαλο Τένζιν, γιο του Άβαταρ Άανγκ και της Ταμάρα, και θα καταστείλει μια επανάσταση κατά του δαμάσματος που διεξάγεται στην πόλη.

### Τηλεοπτικό ριμέικ ζωντανής δράσης

Κύριο λήμμα: Άβαταρ: Ο Τελευταίος Μαχητής του Ανέμου (τηλεοπτική σειρά, 2024)
Το Netflix ανακοίνωσε ένα τηλεοπτικό ριμέικ ζωντανής δράσης του *Άβαταρ* τον Σεπτέμβριο του 2018. Οι ΝτιΜάρτινο και Κονιέτζκο ήταν αρχικά εκτελεστικοί παραγωγοί και οι υπεύθυνοι της σειράς. Ανακοινώθηκε πως ο Τζέρεμι Ζάκερμαν θα επέστρεφε ως συνθέτης. Τον Αύγουστο του 2020, οι ΝτιΜάρτινο και Κονιέτζκο αποχώρησαν από τη σειρά λόγω δημιουργικών διαφορών.

Τον Φεβρουάριο του 2021, ο Άλμπερτ Κιμ τους αντικατέστησε ως ο υπεύθυνος της σειράς. Τον Αύγουστο της ίδιας χρονιάς ανακοινώθηκε πως οι Γκόρντον Κόρμιερ, Kiawentiio, Ίαν Ούσλεϊ και Ντάλας Λιού επιλέχθηκαν ως Άανγκ, Ταμάρα, Σόκα και Ζούκο, αντίστοιχα. Τα γυρίσματα του πρώτου κύκλου έλαβαν μέρος από τον Νοέμβριο του 2021 ως τον Ιούνιο του 2022. Ο πρώτος κύκλος κυκλοφόρησε στις 22 Φεβρουαρίου του 2024 και τον Μάρτιο η σειρά ανανεώθηκε για άλλους δύο κύκλους.

Παραπομπές
----------

1. 1 2 3 4 5 6 7 8 9 10 11 12 13 14 15 16 17  «Avatar: The Last Airbender (TV Series 2005–2008) - Full Cast & Crew - IMDb».
2. 1 2 3 4  «Avatar: the Last Airbender (TV Series 2005–2008) - IMDb». Ανακτήθηκε στις 16  Ιουλίου 2021.
3. ↑  (Γερμανικά) *fernsehserien.de*. www.fernsehserien.de/avatar-der-herr-der-elemente. Ανακτήθηκε στις 13  Ιουνίου 2020.
4. ↑  «ALFA: Friday, 16th February 2007». Αρχειοθετήθηκε από το πρωτότυπο στις 21 Σεπτεμβρίου 2010. Ανακτήθηκε στις 10 Οκτωβρίου 2018.
5. 1 2 3 4 5  DiMartino, Michael Dante; Konietzko, Bryan (2006). «In Their Elements». *Nickelodeon Magazine* (Winter 2006): 6.
6. ↑  Lasswell, Mark (2005-08-28). «Kung Fu Fightin' Anime Stars, Born in the U.S.A.» (στα αγγλικά). *The New York Times*. ISSN 0362-4331.. Ανακτήθηκε στις 2017-08-10.
7. 1 2  «M. Night Fans». *M. Night Fans* (στα Αγγλικά). Ανακτήθηκε στις 10 Αυγούστου 2017.
8. ↑   *Avatar: The Last Airbender*, ανακτήθηκε στις 2017-08-10
9. ↑  «Avatar: The Last Airbender». *TVGuide.com*. Ανακτήθηκε στις 10 Αυγούστου 2017.
10. ↑  «World Screen - Home». 20 Ιανουαρίου 2008. Αρχειοθετήθηκε από το πρωτότυπο στις 20 Ιανουαρίου 2008. Ανακτήθηκε στις 10 Αυγούστου 2017. CS1 maint: Unfit url (link)
11. ↑  «In Brief: Avatar's Big Finish». *TVGuide*: 12. December 18 – 24, 2006. (Αγγλικά)
12. ↑  Nickelodeon, Upper Deck Entertainment;. «Upper Deck Entertainment Teams Up With Nickelodeon to Produce New Trading Card Game Based on the Wildly Popular Animated Series 'Avatar: The Last Airbender'». *www.prnewswire.com* (στα Αγγλικά). Αρχειοθετήθηκε από το πρωτότυπο στις 25 Φεβρουαρίου 2007. Ανακτήθηκε στις 10 Αυγούστου 2017.
13. ↑  A third season consisting of twenty-one episodes began airing on September 21, 2007(Αγγλικά)
14. ↑  «Nick Shop». *shop.nickjr.com* (στα Αγγλικά). Αρχειοθετήθηκε από το πρωτότυπο στις 27 Μαρτίου 2008. Ανακτήθηκε στις 10 Αυγούστου 2017.
15. ↑  «Avatar: The Last Airbender Trading Card Game». *BoardGameGeek*. Ανακτήθηκε στις 10 Αυγούστου 2017.
16. ↑  «Avatar - Last Air Bender Video Game». *www.nick.com* (στα Αγγλικά). Αρχειοθετήθηκε από το πρωτότυπο στις 30 Οκτωβρίου 2008. Ανακτήθηκε στις 10 Αυγούστου 2017.
17. ↑  «Nickelodeon Games, Episodes, Shows & Characters | Nick.com». *www.nick.com* (στα Αγγλικά). Ανακτήθηκε στις 10 Αυγούστου 2017.
18. ↑  «Avatar: The Last Airbender -- The Burning Earth (Wii)». *IGN* (στα Αγγλικά). Αρχειοθετήθηκε από το πρωτότυπο στις 25 Σεπτεμβρίου 2008. Ανακτήθηκε στις 10 Αυγούστου 2017.
19. ↑   *Avatar: The Last Airbender (TV Series 2005–2008)*, ανακτήθηκε στις 2017-08-10
20. ↑  «Avatar: The Last Airbender on DVD, Release Info, Reviews, News at TVShowsOnDVD.com». *www.tvshowsondvd.com*. Αρχειοθετήθηκε από το πρωτότυπο στις 17 Οκτωβρίου 2008. Ανακτήθηκε στις 10 Αυγούστου 2017.
21. ↑   *Avatar Book 2 : Earth - The Legend of Aang*, Paramount Home Entertainment, 2009-07-20, ανακτήθηκε στις 2017-08-10
22. ↑  «Avatar: The Last Airbender». 23 Οκτωβρίου 2007. Αρχειοθετήθηκε από το πρωτότυπο στις 23 Οκτωβρίου 2007. Ανακτήθηκε στις 10 Αυγούστου 2017. CS1 maint: Unfit url (link)
23. ↑  Director: Lauren MacMullan; Writer: Michael Dante DiMartino. *The Southern Air Temple (1)*. Avatar: The Last Airbender. (Αγγλικά)
24. 1 2 3 4 5  Director: Lauren MacMullan; Writer: Michael Dante DiMartino. *The Southern Air Temple*. Avatar: The Last Airbender. (Αγγλικά)
25. 1 2 3 4 5 6 7 8  Director: Giancarlo Volpe; Writers: Aaron Ehasz, Elizabeth Welch Ehasz, Tim Hedrick, John O'Bryan. *The Avatar State*. Avatar: The Last Airbender. (Αγγλικά)
26. 1 2 3 4 5 6  Director: Ethan Spaulding; Writer: Aaron Ehasz. *Bitter Work*. Avatar: The Last Airbender. (Αγγλικά)
27. 1 2 3 4 5 6  Director: Lauren MacMullan; Writer: Aaron Ehasz. *The Spirit World (Winter Solstice, Part 1)*. Avatar: The Last Airbender. (Αγγλικά)
28. 1 2 3 4 5 6  Director: Lauren MacMullan; Writer: Aaron Ehasz. *The Storm*. Avatar: The Last Airbender.
29. 1 2 3 4 5   *Avatar: The Last Airbender*, ανακτήθηκε στις 2017-08-10
30. 1 2  Director: Dave Filoni; Writer: Michael Dante DiMartino & Bryan Konietzko. *The Avatar Returns*. Avatar: The Last Airbender. (Αγγλικά)
31. 1 2 3 4  Director: Dave Filoni; Writer: Aaron Ehasz. *The Siege of the North, Part 1*. Avatar: The Last Airbender. (Αγγλικά)
32. 1 2 3  Director: Dave Filoni; Writer: Aaron Ehasz. *The Siege of the North, Part 2*. Avatar: The Last Airbender. (Αγγλικά)
33. 1 2  Director: Ethan Spaulding; Writer: Michael Dante DiMartino. *The Blind Bandit*. Avatar: The Last Airbender. (Αγγλικά)
34. 1 2  Director: Ethan Spaulding; Writer: Elizabeth Welch Ehasz. *Return to Omashu*. Avatar: The Last Airbender. (Αγγλικά)
35. 1 2 3  Director: Giancarlo Volpe; Writer: John O'Bryan. *The Library*. Avatar: The Last Airbender. (Αγγλικά)
36. ↑  Director: Lauren MacMullan; Writer: Tim Hedrick. *City of Walls and Secrets*. Avatar: The Last Airbender. (Αγγλικά)
37. 1 2  Director: Lauren MacMullan; Writer: Tim Hedrick. *Lake Laogai*. Avatar: The Last Airbender. (Αγγλικά)
38. 1 2 3 4  Director: Giancarlo Volpe; Writer: Michael Dante DiMartino & Bryan Konietzko. *The Guru*. Avatar: The Last Airbender. (Αγγλικά)
39. 1 2 3  Director: Michael Dante DiMartino; Writer: Aaron Ehasz. *The Crossroads of Destiny*. Avatar: The Last Airbender. (Αγγλικά)
40. 1 2  Director: Giancarlo Volpe; Writer: Aaron Ehasz. *The Awakening*. Avatar: The Last Airbender. (Αγγλικά)
41. 1 2 3 4  Director: Joaquim dos Santos; Writer: Aaron Ehasz. *The Day of Black Sun Part 2: The Eclipse*. Avatar: The Last Airbender. (Αγγλικά)
42. 1 2  Director: Ethan Spaulding; Writer: Elizabeth Welch Ehasz & Tim Hedrick. *The Western Air Temple*. Avatar: The Last Airbender. (Αγγλικά)
43. ↑  «Avatar: The Last Airbender». *TVGuide.com*. Ανακτήθηκε στις 10 Αυγούστου 2017.
44. 1 2  Director: Ethan Spaulding; Writer: Michael Dante DiMartino. *Sozin's Comet Part 1: The Phoenix King*. Avatar: The Last Airbender. (Αγγλικά)
45. 1 2 3 4 5  Director: Giancarlo Volpe; Writer: Aaron Ehasz. *Sozin's Comet Part 2: The Old Masters*. Avatar: The Last Airbender. (Αγγλικά)
46. 1 2  Director: Joaquim dos Santos; Writer: Michael Dante DiMartino & Bryan Konietzko. *Sozin's Comet Part 3: Into the Inferno*. Avatar: The Last Airbender. (Αγγλικά)
47. 1 2 3 4 5 6 7 8 9  Director: Joaquim dos Santos; Writer: Michael Dante DiMartino & Bryan Konietzko. *Sozin's Comet Part 4: Avatar Aang*. Avatar: The Last Airbender. (Αγγλικά)
48. ↑  «Distant Horizon». *www.musogato.com*. Ανακτήθηκε στις 10 Αυγούστου 2017.
49. ↑  KTChong. «Calligraphy Writing In Avatar». Distant Horizon. Ανακτήθηκε στις 2 Δεκεμβρίου 2006. (Αγγλικά)
50. ↑  David-Neel, Alexandra. *Magic and Mystery in Tibet*. New York: Dover Publications, Inc. 1971 (ISBN 0-486-22682-4), p. 124(Αγγλικά)
51. 1 2 3  Director: Ethan Spaulding; Writer: Elizabeth Welch Ehasz. *The Avatar and the Firelord*. Avatar: The Last Airbender. (Αγγλικά)
52. ↑  Director: Lauren MacMullan; Writer: Tim Hedrick. *The Deserter*. Avatar: The Last Airbender. (Αγγλικά)
53. ↑
54. 1 2 3  Director: Giancarlo Volpe; Writer: Michael Dante DiMartino. *The Waterbending Master*. Avatar: The Last Airbender. (Αγγλικά)
55. ↑  Director: Giancarlo Volpe; Writer: Tim Hedrick. *The Swamp*. Avatar: The Last Airbender. (Αγγλικά)
56. ↑  Director: Giancarlo Volpe; Writer: Nick Malis. *The Warriors of Kyoshi*. Avatar: The Last Airbender. (Αγγλικά)
57. ↑  Director: Ethan Spaulding; Writer: Michael Dante DiMartino & Joshua Hamilton. *The Serpent's Pass*. Avatar: The Last Airbender. (Αγγλικά)
58. ↑  Director: Giancarlo Volpe; Writer: Michael Dante DiMartino. *The Day of Black Sun Part 1: The Invasion*. Avatar: The Last Airbender. (Αγγλικά)
59. ↑  Director: Joaquim dos Santos; Writer: Katie Mattila. *The Beach*. Avatar: The Last Airbender. (Αγγλικά)
60. ↑  Director: Dave Filoni; Writer: Elizabeth Welch Ehasz. *The Northern Air Temple*. Avatar: The Last Airbender. (Αγγλικά)
61. ↑  Director: Joaquim Dos Santos; Writer: Tim Hedrick. *The Puppetmaster*. Avatar: The Last Airbender. (Αγγλικά)
62. ↑  Director: Lauren MacMullan; Writer: Joshua Hamilton. *The Cave of Two Lovers*. Avatar: The Last Airbender. (Αγγλικά)
63. 1 2 3 4  Director:Giancarlo Volpe ; Writer: John O'Bryan. *The Firebending Masters*. Avatar: The Last Airbender. (Αγγλικά)
64. 1 2  «Sozin's Comet». *Avatar: The Last Airbender*. TV Guide. Ανακτήθηκε στις 21 Ιουλίου 2008. (Αγγλικά)
65. ↑  «The Boy in the Iceberg». *Avatar: The Last Airbender*. IGN. 21 Φεβρουαρίου 2005. Ανακτήθηκε στις 21 Ιουλίου 2008. (Αγγλικά)
66. ↑  Director: Anthony Lioi; Writer: John O'Bryan. *The King of Omashu*. Avatar: The Last Airbender. (Αγγλικά)
67. ↑  Director: Ethan Spaulding; Writer: Joshua Hamilton. *The Painted Lady*. Avatar: The Last Airbender. (Αγγλικά)
68. 1 2 3 4  Imdb.com - Aang (character) Αρχειοθετήθηκε 2010-07-27 στο Wayback Machine.(Αγγλικά) [*νεκρός σύνδεσμος*]
69. 1 2 3   *Avatar: The Last Airbender*, ανακτήθηκε στις 2017-08-11
70. ↑  «Katara (Character)». *IMDb*. Αρχειοθετήθηκε από το πρωτότυπο στις 11 Ιουλίου 2017. Ανακτήθηκε στις 11 Αυγούστου 2017.
71. ↑  «Katara (Character)». *IMDb*. Αρχειοθετήθηκε από το πρωτότυπο στις 11 Μαρτίου 2016. Ανακτήθηκε στις 11 Αυγούστου 2017.
72. ↑  Imbd.com - Katara (character)(Αγγλικά) [*νεκρός σύνδεσμος*]
73. 1 2 3  «Sokka (Character)». *IMDb*. Αρχειοθετήθηκε από το πρωτότυπο στις 11 Φεβρουαρίου 2017. Ανακτήθηκε στις 11 Αυγούστου 2017.
74. ↑  Director: Giancarlo Volpe; Writer: Tim Hedrick. *Sokka's Master*. Avatar: The Last Airbender. (Αγγλικά)
75. 1 2 3  «Toph Beifong (Character)». *IMDb*. Αρχειοθετήθηκε από το πρωτότυπο στις 22 Δεκεμβρίου 2016. Ανακτήθηκε στις 11 Αυγούστου 2017.
76. ↑  «Avatar: The Last Airbender». *TVGuide.com*. Ανακτήθηκε στις 11 Αυγούστου 2017.
77. 1 2 3 4  «Zuko (Character)». *IMDb*. Αρχειοθετήθηκε από το πρωτότυπο στις 14 Φεβρουαρίου 2017. Ανακτήθηκε στις 11 Αυγούστου 2017.
78. ↑  Nickelodeon.com - Zuko Αρχειοθετήθηκε 2010-09-09 στο Wayback Machine.(Αγγλικά)
79. ↑  «Azula (Character)». *IMDb*. Αρχειοθετήθηκε από το πρωτότυπο στις 27 Φεβρουαρίου 2017. Ανακτήθηκε στις 11 Αυγούστου 2017.
80. ↑  «Azula (Character)». *IMDb*. Αρχειοθετήθηκε από το πρωτότυπο στις 8 Οκτωβρίου 2017. Ανακτήθηκε στις 11 Αυγούστου 2017.
81. ↑  «Fire Lord Ozai (Character)». *IMDb*. Αρχειοθετήθηκε από το πρωτότυπο στις 28 Φεβρουαρίου 2017. Ανακτήθηκε στις 11 Αυγούστου 2017.
82. ↑  «Fire Lord Ozai (Character)». *IMDb*. Αρχειοθετήθηκε από το πρωτότυπο στις 8 Οκτωβρίου 2017. Ανακτήθηκε στις 11 Αυγούστου 2017.
83. 1 2 3  «Uncle Iroh (Character)». *IMDb*. Αρχειοθετήθηκε από το πρωτότυπο στις 31 Ιουλίου 2017. Ανακτήθηκε στις 11 Αυγούστου 2017.
84. ↑  *Zuko Alone*. Avatar: The Last Airbender. (Αγγλικά)
85. ↑  Fox, Margalit (2006-07-25). «Mako, 72, Actor Who Extended Asian-American Roles, Dies» (στα αγγλικά). *The New York Times*. ISSN 0362-4331.. Ανακτήθηκε στις 2017-08-11.
86. ↑  «Άβαταρ: Ο Τελευταίος Μαχητής του Ανέμου (Avatar The Last Airbender) - Greek Dub DB». *www.greekdubdb.com*. Ανακτήθηκε στις 2 Οκτωβρίου 2022.
87. ↑  «Viacom». 5 Ιανουαρίου 2008. Αρχειοθετήθηκε από το πρωτότυπο στις 5 Ιανουαρίου 2008. Ανακτήθηκε στις 11 Αυγούστου 2017. CS1 maint: Unfit url (link)
88. ↑  Miller, Prairie (2010-07-01). «The Last Airbender Movie Review: I See Damp People» (στα αγγλικά). *NewsBlaze News*. Αρχειοθετήθηκε από το πρωτότυπο στις 2012-11-05.. Ανακτήθηκε στις 2017-08-11.
89. ↑  «19 Million Tuned in for Special 'Avatar' Week».. Ανακτήθηκε στις 2017-08-11.
90. ↑  «Connecting to the iTunes Store». *ax.itunes.apple.com*. Ανακτήθηκε στις 11 Αυγούστου 2017.
91. ↑  «Nick's Avatar Hits Ratings High» (στα αγγλικά). *Animation Magazine*. 2008-07-23.. Ανακτήθηκε στις 2017-08-11.
92. ↑  «Cartoons on the Bay Picks Winners» (στα αγγλικά). *Animation Magazine*. 2005-05-03. Αρχειοθετήθηκε από το πρωτότυπο στις 2007-12-11.. Ανακτήθηκε στις 2017-08-11.
93. ↑  «Avatar: The Last Airbender--The Art of the Animated Series HC :: Profile :: Dark Horse Comics». *www.darkhorse.com* (στα Αγγλικά). Ανακτήθηκε στις 11 Αυγούστου 2017.
94. ↑  «気になる彼を振り向かせたいっ！ | 縁結び神社 縁結びで恋愛成就ならココ». *www.worldsinmotion.biz*. Ανακτήθηκε στις 11 Αυγούστου 2017.
95. ↑  «Games: Play Kids Games Online Free Today - Nick.com». *www.nick.com* (στα Αγγλικά). Ανακτήθηκε στις 11 Αυγούστου 2017.
96. ↑  «Avatar: The Last Airbender (Video Game 2006)». *IMDb*. Ανακτήθηκε στις 11 Αυγούστου 2017.
97. ↑  «Avatar: The Last Airbender - The Burning Earth (Video Game 2007)». *IMDb*. Ανακτήθηκε στις 11 Αυγούστου 2017.
98. ↑  «Avatar: The Last Airbender - Into the Inferno (Video Game 2008)». *IMDb*. Ανακτήθηκε στις 11 Αυγούστου 2017.
99. ↑  Staff, AvatarSpirit.net. «Latest News :: AvatarSpirit.net». *www.avatarspiritmedia.net* (στα Αγγλικά). Αρχειοθετήθηκε από το πρωτότυπο στις 12 Μαρτίου 2016. Ανακτήθηκε στις 11 Αυγούστου 2017.
100. 1 2 3  Farley, Christopher John (21 Ιουλίου 2010). «'Avatar: The Last Airbender': Nickelodeon Greenlights TV Spinoff 'The Legend of Korra'». *WSJ* (στα Αγγλικά). Ανακτήθηκε στις 11 Αυγούστου 2017.
101. ↑  «Rumors Of New ‘Avatar: The Last Airbender’ Animated Series Confirmed» (στα αγγλικά).. Ανακτήθηκε στις 2017-08-11.
102. ↑  Farley, Christopher John (21 Ιουλίου 2010). «'Legend of Korra': The 'Avatar' Creators on the New Spinoff». *WSJ* (στα Αγγλικά). Ανακτήθηκε στις 11 Αυγούστου 2017.
103. ↑  Nickelodeon. «Nickelodeon Greenlights New Series From the Creators of the Animated Television Hit Avatar: The Last Airbender». *www.prnewswire.com* (στα Αγγλικά). Ανακτήθηκε στις 11 Αυγούστου 2017.
104. ↑  Frank, Allegra (18 Σεπτεμβρίου 2018). «Avatar: The Last Airbender creators return for live-action Netflix remake». *Polygon* (στα Αγγλικά). Ανακτήθηκε στις 8 Μαρτίου 2024.
105. ↑  Jacobs, Mira (21 Σεπτεμβρίου 2018). «Netflix's Avatar: The Last Airbender Adds Another Name From Animated Series». *CBR* (στα Αγγλικά). Ανακτήθηκε στις 8 Μαρτίου 2024.
106. ↑  «Instagram». *www.instagram.com*. Ανακτήθηκε στις 8 Μαρτίου 2024.
107. ↑  «Bryan Konietzko on Instagram: "Well, friends... there you have it. Big sigh. 💔⬇️💔 I'm sure many of you will understandably want to know more and will ask me questions in…"». *web.archive.org*. 13 Αυγούστου 2020. Αρχειοθετήθηκε από το πρωτότυπο στις 13 Αυγούστου 2020. Ανακτήθηκε στις 8 Μαρτίου 2024. CS1 maint: Unfit url (link)
108. ↑  Alexander, Julia (12 Αυγούστου 2020). «Avatar: The Last Airbender creators quit Netflix live-action adaptation over creative differences». *The Verge* (στα Αγγλικά). Ανακτήθηκε στις 8 Μαρτίου 2024.
109. ↑  France, Lisa Respers (14 Αυγούστου 2020). «'Avatar: The Last Airbender' fans unhappy with creators leaving Netflix show». *CNN* (στα Αγγλικά). Ανακτήθηκε στις 8 Μαρτίου 2024.
110. ↑  Otterson, Joe (12 Αυγούστου 2021). «'Avatar: The Last Airbender' Netflix Live-Action Series Sets Main Cast». *Variety* (στα Αγγλικά). Ανακτήθηκε στις 8 Μαρτίου 2024.
111. ↑  «Netflix's Avatar: The Last Airbender adaptation to start filming in November». *CNET* (στα Αγγλικά). Ανακτήθηκε στις 8 Μαρτίου 2024.
112. ↑  O'Rourke, Ryan (28 Ιουνίου 2022). «'Avatar: The Last Airbender' Season 1: Filming Wraps on Live-Action Series». *Collider* (στα Αγγλικά). Ανακτήθηκε στις 8 Μαρτίου 2024.
113. ↑  «'Avatar: The Last Airbender' live-action trailer reveals premiere date». *EW.com* (στα Αγγλικά). Ανακτήθηκε στις 8 Μαρτίου 2024.
114. ↑  White, Peter (6 Μαρτίου 2024). «'Avatar: The Last Airbender' Renewed For Two Seasons At Netflix; Live-Action Series Will Conclude With Season 3». *Deadline* (στα Αγγλικά). Ανακτήθηκε στις 8 Μαρτίου 2024.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άβαταρ: Ο Τελευταίος Ανεμοδαμαστής** |

* Επίσημη ιστοσελίδα (αγγλικά)

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*Άβαταρ: Ο Τελευταίος Ανεμοδαμαστής* |
| --- |
|  |
| 
Δημιουργήθηκε από Μάικλ Τάντε ΝτιΜάρτινο και Μπράιαν Κονιέτζκο |
|  |
| *Ο Τελευταίος Ανεμοδαμαστής* | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Επεισόδια | 

|  |  |
| --- | --- |
| Βιβλίο 1: *Νερό* | 
* «Το αγόρι μέσα στο παγόβουνο»
* «Η επιστροφή του Άβαταρ»
* «Ο νότιος ναός του αέρα»
* «Οι πολεμίστριες του Κιόσι»
* «Ο βασιλιάς του Ομάσου»
* «Αιχμάλωτοι»
* «Ο κόσμος των πνευμάτων»
* «Άβαταρ Ρόκου»
* «Ο πάπυρος του νεροδαμάσματος»
* «Τζετ»
* «Το μεγάλο φαράγγι»
* «Η καταιγίδα»
* «Το μπλε πνεύμα»
* «Η μάντισσα»
* «Ο Μπάτο της φυλής του νερού»
* «Ο λιποτάκτης»
* «Ο βόρειος ναός του αέρα»
* «Ο δάσκαλος του νεροδαμάσματος»
* «Η πολιορκία του βορρά»
 |
|  |
| Βιβλίο 2: *Γη* | 
* «Η κατάσταση του Άβαταρ»
* «Το σπήλαιο των δύο ερωτευμένων»
* «Η επιστροφή στο Ομάσου»
* «Ο βάλτος»
* «Η ημέρα του Άβαταρ»
* «Η τυφλή ληστής»
* «Ο Ζούκο μόνος»
* «Η καταδίωξη»
* «Σκληρή δουλειά»
* «Η βιβλιοθήκη»
* «Η έρημος»
 |
|  |
| Βιβλίο 3: *Φωτιά* | 
* «Ο Κομήτης του Σόζιν: Η Τελική Αναμέτρηση»
 |

 |
|  |
| Χαρακτήρες | 
* Άανγκ
* Άππα
* Ζούκο
* Ταμάρα
* Σόκκα
* Τοφ Μπέιφονγκ
* Άιρο
* Αζούλα
* Μόμο
* Μέι
* Τάι Λι
* Σούκι
* Ρόκου
* Κιόσι
* Χακόντα
 |
|  |
| Βιντεοπαιχνίδια | 
* *Avatar: The Last Airbender*
* *The Burning Earth*
* *Into the Inferno*
 |
|  |
| Άλλα | 
* Σειρά κόμικς
* Παιχνίδι καρτών εμπορικών συναλλαγών
* Lego
* Κόσμος
 |
|  |
| Προσαρμογέςζωντανής δράσης | 

|  |  |
| --- | --- |
| Ταινία | 
* Soundtrack
* Βιντεοπαιχνίδι
 |
|  |
| Τηλεοπτική σειρά | 
* «Άανγκ»
* «Πολεμιστές»
* «Ομάσου"»
* «Στο σκοτάδι»
* «Στον Κόσμο των Πνευμάτων»
* «Μάσκες»
* «Ο Βορράς»
* «Θρύλοι»
 |

 |

 |
|  |
| *Ο Θρύλος της Κόρρα* | 

|  |  |
| --- | --- |
| Επεισόδια | 
* Βιβλίο 1: *Αέρας*
	+ «Καλώς ήρθατε στη Δημοκρατική Πόλη»
	+ «Το τέλος του παιχνιδιού»
* Βιβλία 2: *Πνεύματα*
* Βιβλίο 3: *Αλλαγή*
* Βιβλίο 4: *Ισορροπία*
 |
|  |
| Χαρακτήρες | 
* Κόρρα
* Ασάμι Σάτο
* Μπολίν
* Μάκο
* Τένζιν
* Λιν Μπέιφονγκ
* Ζαχίρ
* Κουβίρα
 |
|  |
| Άλλα | 
* Βιντεοπαιχνίδι
* Κόμικς
 |

 |
|  |
| *Τα Χρονικά του Άβαταρ* | 
* *Η Άνοδος της Κιόσι*
* *Η Σκιά της Κιόσι*
 |
|  |
| Σχετικά | 
* *Nickelodeon Super Brawl*
* *Nicktoons MLB*
* *Smite*
* *Brawlhalla*
* *Nickelodeon Kart Racers 2*
* *Nickelodeon All-Star Brawl*
* *Nicktoons Nitro*
* *Avatar Legends: The Roleplaying Game*
* *Nickelodeon Kart Racers 3*
* *Nickelodeon All-Star Brawl 2*
 |
|  |
| 
* Κατηγορία Κατηγορία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 176950793
* LCCN: nr2007008372

 |

 |